Kapuloan Natuna Selatan kalebet wewengkon ingkang strategis saha wonten rentengan potensi sumber daya alam ingkang dèrèng dipunkelola kanthi saé, ingkang kapérang dados sumber daya perikanan laut ingkang asilipun ngantos langkung saking 1 yuta ton saben taun. Asiling tani saha perkebunan kados ta umbi, klapa, karèt, sawit, saha cengkeh. Objek wisata ingkang wonten inggih wisata bahari kados ta pasisir saha puo selam, ugi wonten wisata gunung, air terjun, guwa, saha budidaya ladang gas.

Mario Marcella iku gitaris ing salah sawijining band kondhang ing Indonésia, Kotak. Dhèwèké ya iku priya kang dadi anggota Kotak kang paling konsisten.

Lambang Słubice sing lawas arupa tamèng sing dipara loro. Sisih kiwa en iku lataré abang lan ana manuk garudha lambang Polen separo. Banjur ing sisih tengen iku pitik awerna kuning ing latar putih. Gambar pitik iki uga ana ing lambang Frankfurt an der Oder.

Candhi punika jelas candhi Hindhu Siwaisme. Ananging arsitekstur candhi punika boten sami kaliyan candhi-candhi sanèsipun. Benten kaliyan candhi gaya Jawa Tengah sanèsipun, badan candhi saha atapipun boten katemokaken. Candhi punika ukuranipun alit saha prasaja ukiran saha hiasanipun. Bangunan Candhi awujud bujur sangkar, landasan candhi gadhah pager sarta tangga, saha celah mlebet kanthi rerenggan antefiks kaukir Kala. Ruang lebetipun wonten arca Ganesha, Nandi, sarta Lingga-Yoni.. Dumugi sapunika para ahli taksih mrakirakaken bilih gaya arsitèktur saha sajarah candhi punika asipat prasaja. Badan, tiang, sarta payon candhi dipunprakirakaken saking kayu utawi bahan organik sanèsipun ingkang gampil lapuk, sarta sampun musna tanpa bekas. Wujud asli candhi punika sami kaliyan Pura Hindhu Bali kanthi payon Meru ingkang kadamel saking kayu, sirap, utawi ijuk. Benten kaliyan candhi Prambanan, candhi nalika kraton ingkang megah saha ukiranipun éndah, candhi Pustakasala namuing candhi désa ingkang prasaja ingkang dipunyasa déning masarakat umum..

Lumrahé saben nagara ndarbèni badan-badan utawa lembaga intèlijen, sing madeg dhéwé utawa ana ing sangisoré badan liya. Ana badan intelijen sing diweruhi publik utawa sipaté sesidheman (rahasia).

Mahmud Ahmadinejad utawi saged dipunwaos Ahmadinezhad (basa Pèrsi: محمود احمدی‌نژاد ; lair ing Aradan, Iran, 28 Oktober 1956; umur 61 taun ) inggih punika Présidhèn Iran kaping enem ingkang pikantuk 61.91% swanten pamilih nalika Pamilian Prèsidhén Iran tanggal 24 Juni 2005. Jabatan krèsidhénanipun dipunwiwiti tanggal 3 Agustus 2005. Panjenenganipun naté njabat dados walikota Teheran wiwit 3 Mèi 2003 ngantos dumugi 28 Juni 2005 nalika panjenenganipun kapilih dados Présidhèn Iran. Panjenenganipun misuwur minangka satunggalipun tokoh konservatif ingkang manut sanget kaliyan nilé-nilé Révolusi Islam Iran, 1979.

Dabeli ing basa Gujarat sacara literal tegesé ""dipenet"". Panganan iki jaré diréka déning Keshavji Gabha Chudasama aliyas Kesha Malam, warganing Mandvi, Kutch ing taun 1960-an. Nalika miwiti bisnis, dhèwèké adol dabeli sing diregani sa-anna utawa nem paisa. Tokoné isih ana ing Mandvi lan bisnisé saiki dilakokaké déning turunané.